text: Última hora: Accident múltiple amb 3 camions a l'AP-7 tarragonina
  Un accident múltiple entre 3 camions talla l'AP-7 a l'Aldea
  Els tres conductors dels vehicles han resultat ferits
  per Redacció dijous, 16 d'abril 2020 - 17:02h | Actualitzat a 16/04/2020 20:24h
  Tres camions han topat aquesta tarda a l'AP-7 a l'Aldea | trànsit
  Un accident múltiple ha obligat a tallar per complet l'autopista AP-7 en sentit sud, la tarda d'aquest dijous, 16 d'abril. Segons ha informat el Servei Català de Trànsit, l'accident s'ha produït aquesta tarda, quan tres camions han topat mentre circulaven a l'altura el quilòmetre 319 de l'AP-7, a l'altura del terme municipal de l'Aldea, al Baix Ebre. A causa de l'accident, un dels conductors dels tres camions ha resultat ferit de caràcter menys greu, mentre que els altres dos han sortit il·lesos.
  El camió que transportava ous circulava en sentit nord, ha perdut la banda de rodament del pneumàtic anterior esquerra, ha perdut el control del vehicle i ha envaït el carril en sentit sud, lloc per on circulaven els altres dos camions, un per cada carril.
  Fins al lloc dels fets s'hi han desplaçat sis dotacions dels Bombers de la Generalitat, els Mossos d'Esquadra i el Sistema d'Emergències Mèdiques (SEM). Tots els carrils en sentit sud s'han hagut de tallar completament al trànsit, i en sentit nord només n'està obert un. Es fan desviaments per l'N-340.
  Els Bombers han netejat la via, ja que un dels camions transportava ous | trànsit
  Treballem amb 6 dotacions #bomberscat. Segons les primeres informacions, es tracta d'un accident on s'han vist implicats 3 camions. Hi hauria 3 persones ferides de diversa gravetat https://t.co/HqlY6NEwT4